Síðastliðinn laugardag voru ríflega 80 nemendur útskrifaðir frá Háskólanum á Bifröst , úr frumgreinanámi , grunnámi í viðskiptafræði , viðskiptalögfræði og HHS ( heimspeki , hagfræði og stjórnmálafræði ) ásamt meistaranemum úr öllum deildum skólans . Í útskriftarræðu sinni talaði Bryndís Hlöðversdóttir rektor um hlutverk háskóla í samfélaginu . Þeir bæru mikla ábyrgð , þeir menntuðu flesta leiðtoga heimsins og það skipti því verulegu máli hvernig háskólar nálgast viðfangsefnin sem við mannkyninu blasa . Góður stjórnandi stefnir ekki aðeins að því að hámarka arð fyrirtækisins til skamms tíma , heldur þurfi hann einnig að horfa til framtíðar og reka fyrirtækið í sátt við umhverfi og samfélag með hagsmuni framtíðarkynslóða að leiðarljósi . Í fyrsta sinn voru útskrifaðir meistaranemar í menningarfræðum en námið er samstarfsverkefni Háskólans á Bifröst og Háskóla Íslands og er gráðan því sameiginleg frá báðum skólunum . Talaði Bryndís um að háskólararnir gætu í mun ríkari mæli en nú eflt námsframboð verulega með því að standa sameiginlega að námsleiðum og auka þannig gildi íslenskrar háskólamenntunar . Til þess þyrftu háskólar að vera tilbúnir að horfa út fyrir hinn hefðbundna ramma og ryðja ýmsum praktískum hindrunum úr vegi , sem oft á tíðum væru lítið annað en kerfislæg atriði . Í ávörpum fulltrúa allra útskriftarhópa kom fram mikil ánægja með að hafa valið Háskólann á Bifröst . Hann væri frábrugðinn öðrum háskólum og leggði mikla áherslu á persónlega kennslu og jafnframt að mikið verkefnaálag skólans væri gott vegarnesti fyrir framtíðina . Sjálfbærnimarkmið Háskólans í Bifröst Bryndís Hlöðversdóttir sagði frá því að Háskólinn á BIfröst væri að setja sér sjálfbærnistefnu og hefði fyrstur íslenskra háskóla skráð sig í verkefni á vegum Sameinuðu þjóðanna , átak til menntunar ábyrgra . Fjölmargar erlendar menntastofnanir væru þátttakendur , þar á meðal margir úr röðum bestu háskóla í heimi . Þeir skólar sem tækju þátt í verkefninu væru þannig að svara kalli um breytt hlutverk stjórnenda og leiðtoga - að þeir hafi þekkingu og færni til að horfa til framtíðar þegar ákvarðanir væru teknar og séu líklegir til að meta samfélagsleg áhrif af ákvörðunum sínum . Um leið sé verkefnið samstarfsvettvangur háskóla víða um heim þar sem færi gæfist að miðla reynslu og skoða sjálfbærnimarkmið í ljósi þess mikilvæga hlutverks sem háskólarnir gegna í samfélaginu . Þá sagði Bryndís frá því að námsinnihaldið á Bifröst hefði þegar tekið breytingum í þessa veru og að í allri starfsemi skólans verði markmið sjálfbærrar þróunar höfð í fyrirrúmi og aukin áhersla lögð á framsækni varðandi umhverfismál , orkunotkun , pappírsnotkun , sorpflokkun o.s.fv . Þá væri aukin tengsl háskólans við nærsamfélagið einn þáttur sem félli undir markmiðssetningu skólans . Tíu ára afmæli náms í viðskiptalögfræði Bryndís nefndi einnig í ræðu sinni að tíu ár væru síðan að brotið hefði verið blað í sögu íslenskrar lögfræðimenntunar þegar að nám í viðskiptalögfræði var tekið upp á Bifröst . Það hefði haft gríðarleg áhrif á þróun þeirrar menntunar hér á landi og að samkeppnin sem varð til við þessa þróun hafi haft jákvæð áhrif á þróun laganáms hér á landi . Fjölbreytnin kallaði á að fleiri sjónarmið nytu sín og yki um leið víðsýni og faglega umræðu innan stéttarinnar .